Spjall:Vestfirðir

message: Hér myndi ég vilja setja inn kort af sama toga og er í greininni Ísafjarðarbær. Til þess vantar mig hins vegar grunnmyndina ;< 
--Akigka 10:31, 1 nóv 2004 (UTC)
replies: text: Grunnmyndina er að finna á :Mynd:Ísland grunnur.png en reyndar eru þegar til kort af landshlutunum sem eru notuð á viðeigandi flokkum, sjá :Flokkur:Vestfirðir t.d. Ég skal henda þeirri mynd hingað inn. --Bjarki Sigursveinsson 10:41, 1 nóv 2004 (UTC)
Magnað... takk.
--Akigka 11:18, 1 nóv 2004 (UTC)

message: Mér finnst þetta einkennileg afmörkun á Vestfjörðum, að láta þá ná í Bitrufjarðarbotn að austanverðu, að því er virðist af því það lítur vel út á korti. Að mínu mati ætti að notast við afmörkun Strandasýslu og hafa Bæjarhreppinn í Hrútafirði með. Strandamenn líta á sig sem félagslega heild, en hafa reyndar aldrei litið á sig sem Vestfirðinga, heldur bara Strandamenn. Landafræðiheitið á við firðina fyrir vestan, en er á síðari tímum farið að nota, einkum í markaðssetningu, um allan Vestfjarðakjálkann sem Bæjarhreppur er tvímælalaust hluti af.
replies: text: Það mætti alveg breyta myndinni þannig að hún næði suður á Holtavörðuheiði, en ég held henni sé ekki ætlað að vera nákvæm þar sem stór landshlutahugtök eins og 'Vestfirðir', 'Austfirðir', 'Norðurland' o.s.frv. eru í sjálfu sér ekki nákvæm og jafnvel þeir sem best þekkja til skilgreina inntak þeirra á ólíkan hátt. Ólíkar skilgreiningar ættu að koma fram í greininni. --Akigka 17. nóvember 2007 kl. 14:43 (UTC)
thread_title: Landfræðileg afmörkun Vestfjarða

message: Hvaða heimild er fyrir: "Vestfirðir er líka heiti á fjörðunum norðan Arnarfjarðar að Ísafjarðardjúpi."? Masae 19. júní 2006 kl. 08:35 (UTC)
replies: text: Ég hafði nú bara munnlega heimild fyrir því, sem ég treysti vel. Að þetta sé dæmi um "hluta fyrir heild" nafn. Hins vegar skal ég aðgæta hvort ég finn ekki einhverja konkret heimild fyrir þessu, því þetta er vissulega ekki á allra vitorði. --Akigka 19. júní 2006 kl. 10:34 (UTC)
replies: text: : Hins vegar er á allra vitorði að Patreksfjörður og Tálknafjörður eru kallaðir Suðurfirðir eða Suðurfirðir Vestfjarða (til aðgreiningar frá Suðurfjörðum Austfjarða), svo mér finnst að það mætti vera inni, fremur en telja upp hvern fjörð fyrir sig, enda væri það bæði löng og leiðinleg upptalning ef það væri látið gilda fyrir allan landshlutann. --Akigka 19. júní 2006 kl. 12:56 (UTC)
replies: text: ::Þessu vil ég nú mótmæla, engir vestfirðingar (alla vega ekki frá sunnanverðum vestfjörðum) nota Suðurfirðir yfir Patreksfjörð og Tálknafjörð. Suðurfirðir heita nefnilega þeir firðir sem ganga sunnanmegin úr Arnarfirði og það mundi nú heldur rugla landafræðina. Það má til dæmis slá þessu upp í Google og sjá hvernig þessi heiti eru notu. Masae 19. júní 2006 kl. 13:23 (UTC)
replies: text: :::Kann að vera að ég sé að misskilja eitthvað, en er þá ekki einn um það alla vega (sbr. ). Ef "Suðurfirðir Vestfjarða" er googlað þá koma upp 176 niniðurstöður. Þarf þá væntanlega að skoða í hvaða merkingu það er. Ekki að annað útiloki hitt svo sem. --Akigka 19. júní 2006 kl. 14:42 (UTC)
replies: text: ::::Í skýrslu Byggðastofnunar sem krækt er í að ofan er talað um suðurfirði Vestfjarða, þ.e. firðir á suðurhluta Vestfjarða sem er nú ekki alveg sama hugtak og landafræðiheitið Suðurfirðir. Sjá t.d.  eða  (sem skráir þetta svona: "Suðurfirðir. Collective name for the fjords of the southern branch of Arnarfjörður; Fossjörður, Reykjafjörður, Trostansfjörður and Geirþjófsförður. ...".  Masae 19. júní 2006 kl. 20:33 (UTC)
replies: text: :::::Ég verð að gefa mig með hvort tveggja sýnist mér. Ég hef reyndar góðan og gegnan Vestfirðing fyrir mér í Vestfjarðamálinu og er nokkuð viss um að það sé upprunalega merking orðsins "Vestfirðir" (enda "Vestfjarðakjálkinn" notað í gömlum ritum um það sem í dag er almennt kallað Vestfirðir) en til að grafa upp góðar heimildir um þetta þarf ég að komast á bókasafnið. Hins vegar sé ég ekki betur en ég hafi misskilið þetta með Suðurfirðina og tekið þá sem samheiti yfir firðina sunnan við Arnarfjörð en það rétta er að þetta eru firðirnir út úr Arnarfirði að sunnan. Svona fer þegar maður verður of æstur í að nota yfirheiti. --Akigka 20. júní 2006 kl. 10:55 (UTC)
replies: text: ::::::Hafa skal það... ;-)) Masae 20. júní 2006 kl. 11:47 (UTC)
thread_title: Firðir norðan Arnafjarðar

message: Mér sýnist þessi texti sem á að vera um Vestfirði eiga við um Vestfjarðakjálkann. Ég kannast ekki við að Strandir séu Vestfirðir.
thread_title:  Vestfirðir eða Vestfjarðakjálkinn